
Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2022)0134),
–	võttes arvesse Euroopa Liidu toimimise lepingu artikli 294 lõiget 2, artikli 43 lõiget 2 ja artikli 118 lõiget 1, mille alusel komisjon esitas ettepaneku Euroopa Parlamendile (C9‑0130/2022),
–	võttes arvesse Euroopa Liidu toimimise lepingu artikli 294 lõiget 3,
–	võttes arvesse Euroopa Majandus- ja Sotsiaalkomitee 13. juuli 2022. aasta arvamust[footnoteRef:1], [1:  	ELT C 443, 22.11.2022, lk 116.] 

–	võttes arvesse Regioonide Komitee 30. novembri 2022. aasta arvamust[footnoteRef:2], [2:  	ELT C 79, 2.3.2023, lk 74.] 

–	võttes arvesse vastutava komisjoni poolt kodukorra artikli 74 lõike 4 alusel heaks kiidetud esialgset kokkulepet ja nõukogu esindaja poolt 27. novembri 2023. aasta kirjas võetud kohustust kiita Euroopa Parlamendi seisukoht heaks vastavalt Euroopa Liidu toimimise lepingu artikli 294 lõikele 4,
–	võttes arvesse kodukorra artiklit 59,
–	võttes arvesse õiguskomisjoni ja rahvusvahelise kaubanduse komisjoni arvamusi,
–	võttes arvesse põllumajanduse ja maaelu arengu komisjoni raportit (A9‑0173/2023),
1.	võtab vastu allpool toodud esimese lugemise seisukoha[footnoteRef:3]; [3:  	Käesolev seisukoht asendab 1. juunil 2023. aastal vastu võetud muudatusettepanekud (Vastuvõetud tekstid, P9_TA(2023)0210).] 

2.	kiidab heaks käesolevale resolutsioonile lisatud Euroopa Parlamendi ja nõukogu ühisavalduse;
3.	palub komisjonil ettepaneku uuesti Euroopa Parlamendile saata, kui komisjon asendab selle uue ettepanekuga, muudab seda oluliselt või kavatseb seda oluliselt muuta;
4.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.

P9_TC1-COD(2022)0089
Euroopa Parlamendi seisukoht, vastu võetud esimesel lugemisel 28. veebruaril 2024. aastal eesmärgiga võtta vastu Euroopa Parlamendi ja nõukogu määrus (EL) 2024/…, milles käsitletakse veinile, piiritusjookidele ja põllumajandustoodetele antavaid geograafilisi tähiseid ning põllumajandustoodete garanteeritud traditsioonilisi tooteid ja vabatahtlikke kvaliteedimõisteid ning millega muudetakse määrusi (EL) nr 1308/2013, (EL) 2019/787 ja (EL) 2019/1753 ning tunnistatakse kehtetuks määrus (EL) nr 1151/2012

(Kuna Euroopa Parlament ja nõukogu jõudsid kokkuleppele, vastab Euroopa Parlamendi seisukoht õigusakti (määrus (EL) 2024/1143) lõplikule kujule).








SEADUSANDLIKU RESOLUTSIOONI LISA
Euroopa Parlamendi ja nõukogu ühisdeklaratsioon seoses määruse (EL) 2024/1143[footnoteRef:4] vastuvõtmisega [4:  	ELT L, 2024/1143, 23.4.2024, ELI: http://data.europa.eu/eli/reg/2024/1143/oj.] 

Euroopa Parlament ja nõukogu rõhutavad, et kõik käesoleva määrusega reguleeritud geograafiliste tähiste menetlused jäävad komisjoni ainupädevusse.
Euroopa Parlament ja nõukogu märgivad, et komisjoni võib abistada üksnes haldusülesannete täitmisel, juhul ja niivõrd, kui see on kehtiva õigusraamistiku alusel võimalik.
Komisjoni kutsutakse tungivalt üles teavitama läbipaistvuse huvides Euroopa Parlamenti ja nõukogu igal aastal nimetatud ülesannete täitmise käigus saadud abist.

